Anykščiai rajoon
Anykščiai rajoon (leedu Anykščių rajono savivaldybė) on 1. järgu haldusüksus (rajoon) Leedus endise Utena maakonna aladel. Rajooni pindala on 1765 km². 2018. aasta seisuga elas seal 24 173 inimest. Rajoon moodustati 1950. aastal, tänapäevastes piiridest on aastast 1978. Rajoon koosneb järgmistest valdadest: Andrioniškise, Anykščiai, Debeikiai, Kavarskase, Kurkliai, Skiemonysi, Svėdasai, Traupise, Troškūnai ja Viešintose vald. Halduskeskus on Anykščiai linn. Teised tähtsamad asulad on Kavarskase ja Troškūnai linnad ning Andrioniškise, Debeikiai, Kurkliai, Skiemonysi, Surdegise, Svėdasai, Traupise ja Viešintose alevid. 2011. aasta seisuga olid elanikest 96,5% leedulased, 2,45% venelased, 0,34% poolakad, 0,14% ukrainlased, 0,12% valgevenelased, 0,06% mustlased ja 0,4% oli teistest rahvustest. Rajooni suurimad jõed on Nevėžis, Šventoji jõgi ja selle lisajõgi Jara. Rajoonis on 77 järve, neist suuremad on Rubikiai järv, Suosa ja Viešintas. Rajooni idaosa jääb Aukštaičia kõrgustikule. Seal asub ka rajooni kõrgeim punkt Storiai mägi (194 m). Rajooni territooriumile jääb Anykščiai regionaalpark. Seal asub ka üks Leedu suuremaid kive Puntukas. Šimonysi mets Pelyša jõgi Šventoji jõgi Daumantase paljand Barbora kivi Variuse paljand Kavarskase tufiallikad Riklikai allikas Šventoji jõgi Kuninganna soo allikas Buivydai saar Elmė üheksatüvene tamm Müür-raunjalg Pavarėse pärn Žažumbrise tamm